钦定古今图书集成/明伦汇编/闺媛典/第263卷 > 童汝弼妻方氏
## 钦定古今图书集成/明伦汇编/闺媛典/第263卷 > 童汝弼妻方氏

按《淳安县志》：方氏，童汝弼妻。年十七归弼，鸡鸣儆旦，
事姑尽孝。弼遘病，卧床四载，氏竭力调养，吁天请代。
及亡，誓以身殉。人曰：“母老子幼，惟尔仔肩，徒死无益。”
遂勉励冰操，割股以疗姑病。和熊训子，既娶而没，又
抚孙成人，茹荼四十五年，年六十九。有司表其闾。